Mikroorganisma

Mikroorganisma (daripada , mikrós, "kecil" dan , organismós, "organisma") atau mikrob ialah organisma seni, biasanya terlalu kecil untuk dilihat dengan mata kasar. Kajian tentang mikroorganisma dikenali sebagai mikrobiologi, satu bidang yang bermula dengan penemuan mikroorganisma oleh Anton van Leeuwenhoek pada 1675 dengan menggunakan mikroskop reka bentuk sendiri.

Mikroorganisma sangat berbeza-beza dan merangkumi:
 bakteria, kulat, arkea, dan protis; 
 tumbuhan mikroskopik (dikenali sebagai alga hijau); dan
 haiwan, seperti plankton dan planaria. 
Sesetengah ahli mikrobiologi juga merangkumkan virus sebagai mikroorganisma, tetapi ahli mikrobiologi yang lain tidak menganggap virus sebagai hidupan. Kebanyakan mikroorganisma berbentuk ekasel (sel tunggal), tetapi ciri ini tidak sejagat kerana sesetengah organisma multisel juga berbentuk mikroskopik, manakala sesetengah protis dan bakteria ekasel (misalnya Thiomargarita namibiensis) berbentuk makroskopik dan dapat dilihat dengan mata kasar.Max Planck Society Research News Release Accessed 21 May 2009

Mikroorganisma hidup di semua bahagian biosfera yang memiliki air cecair, termasuk:
 tanah, mata air panas, dasar lautan;
 atmosfera di atas; dan 
 batu-batu di dalam kerak bumi. 
Mikroorganisma sangat penting kepada pengitaran semula nutrien di dalam ekosistem kerana ia bertindak sebagai pereput. Oleh sebab sesetengah mikroorganisma berupaya mengikat nitrogen, ia juga merupakan sebahagian yang penting kepada kitar nitrogen, dengan kajian-kajian terkini menunjukkan bahawa mikrob bawaan udara mungkin memainkan peranan yang penting dalam kerpasan dan cuaca.

Mikrob juga digunakan oleh ahli bioteknologi, baik dalam penyediaan makanan dan minuman mahupun dalam teknologi moden berasaskan kejuruteraan genetik. Bagaimanapun, mikrob patogen adalah berbahaya kerana ia menyerang dan tumbuh di dalam organisma yang lain lalu mengakibatkan penyakit yang membunuh berjuta-juta orang, haiwan, dan tumbuhan.2002 WHO mortality data Accessed 20 January 2007

 Lihat juga 

 Bakteria
 Biologi 
 Himpunan kultur
 Kecerdasan mikrob
 Kulat
 Nanobakteria
 Pemalaan tanah

 Perang biologi
 Pewarnaan
 Piring petri
 Prokariot
 Protozoa
 Virus

 Rujukan 

 Pautan luar 
 Our Microbial Planet A free poster from the National Academy of Sciences about the positive roles of microbes. 
 "Uncharted Microbial World: Microbes and Their Activities in the Environment"  Report from the American Academy of Microbiology
 Understanding Our Microbial Planet: The New Science of Metagenomics A 20-page educational booklet providing a basic overview of metagenomics and our microbial planet. 
 Tree of Life Eukaryotes
 Ascomaxx

 Microbe News from Genome News Network
 Microbes Patent List Microbes Related Patents
 Medical Microbiology On-line textbook
 Through the microscope: A look at all things small  On-line microbiology textbook by Timothy Paustian and Gary Roberts, University of Wisconsin-Madison 
 MicrobeID.com Online Bacteria Identification Key and Probabilistic Identification Databases


Kategori:Mikrobiologi